**Zhrnutie učiva zo slovenského jazyka a literatúry**

**V. B**

**Jazyková zložka**

1. Vymenovať rôzne skupiny hlások (znelé, neznelé, krátke, tvrdé...)
2. Vysvetliť, čo je to interview, piktogram, SMS, mail.
3. Vytvoriť a rozlíšiť oznamovaciu, opytovaciu, rozkazovaciu a želaciu vetu.
4. Určiť, akú melódiu má veta (stúpavú, klesavú).
5. Označiť v slove miesto , kde dochádza k spodobovaniu (zub, včera, hlávka, bez peňazí).
6. Označiť, kde budú vo vete prestávky, prízvuk v slovách, na ktorom slove vo vete bude dôraz.
7. Správne napísať adresu tak, ako sa píše na obálku listu.
8. Poznať delenie čísloviek na základné a radové, nájsť ich vo vete, správne určiť.
9. Vymenovať osobné základné a osobné privlastňovacie zámená.
10. Správne napísať svoju mailovú adresu (alebo mailovú adresu niekoho iného).
11. Napísať krátku správu a oznam.
12. Vysvetliť, čom sa líši správa od oznamu.
13. Vyhľadať a správne určovať gramatické kategórie podstatných mien (rod, číslo, pád).

**Literatúra**

1. Vymenovať, aké druhy ľudových piesní poznáme.
2. Vytvoriť personifikáciu, nájsť ju v texte.
3. Vyhľadať v piesni slová, ktoré sa rýmujú.
4. Porátať počet strof, veršov v piesni.
5. Vymenovať tri znaky rozprávky.
6. Vysvetliť, aký je rozdiel medzi fantastickou, realistickou a zvieracou rozprávkou.
7. Uviesť príklad na realistickú rozprávku.
8. Poznať delenie rozprávok podľa autorstva (autorské – umelé, ľudové).
9. Uviesť meno 1 autora, ktorý píše/písal rozprávky.
10. Zaradiť piesne a rozprávky: patria k poézii alebo k próze?
11. Vysvetliť, čo je nonsens, vymyslieť vlastný text s prvkami nonsensu.